TABEL DE CONCORDANȚĂ

	1
	Titlul actului UE, inclusiv cea mai recentă modificare, nr. CELEX 
Regulamentul (CE) nr. 2065/2003 al Parlamentului European și al Consiliului din 10 noiembrie 2003 privind aromele de fum utilizate sau destinate utilizării în sau pe alimente, Jurnalul Oficial L 309, 26/11/2003 p. 0001 – 0008, CELEX: 32003R2065, astfel cum a fost modificat ultima dată prin Regulamentul (UE) 2019/1381 al Parlamentului European și al Consiliului din 20 iunie 2019.

	2
	Titlul proiectului de act normativ național
Proiect de hotărâre a Guvernului cu privire la modificarea Hotărârii Guvernului  nr. 1245/2018 cu privire la aprobarea regulamentelor sanitare privind aromele şi anumite ingrediente alimentare cu proprietăţi aromatizante destinate utilizării în şi pe produsele alimentare și privind aromele de fum utilizate sau destinate utilizării în sau pe produsele alimentare, Anexa nr.2

	3
	Gradul general de compatibilitate
Compatibil

	4
	Autoritatea/persoana responsabilă 
Mihaela Popa, Ministerul Sănătății, Direcția Politici de Sănătate Publică și Urgențe de Sănătate Publică.
Vasile Odobescu, Agenția Națională pentru Sănătate Publică.

	5
	Data întocmirii/actualizării
09.02.2026

	Actul Uniunii Europene
6
	Proiectul de act normativ național
7
	Gradul de compatibilitate
8
	Observații
9

	Articolul 1
Obiectul
(1)  Prezentul regulament are drept obiect asigurarea funcționării efective a pieței interne a aromelor de fum utilizate sau destinate utilizării în sau pe produsele alimentare, constituind în același timp baza garantării unui nivel de protecție ridicat al sănătății umane și al intereselor consumatorilor.


	1.Prezentul Regulament are drept obiect asigurarea funcționării efective a pieței interne a aromelor de fum utilizate sau destinate utilizării în sau pe produsele alimentare, constituind în același timp baza garantării unui nivel de protecție ridicat a sănătății umane și a intereselor consumatorilor.

	Compatibil
	

	(2)  În acest scop, prezentul regulament stabilește:
(a) o procedură comunitară de evaluare și autorizare a condensaților de fum primari și a fracțiilor de gudron primare destinate utilizării ca atare în sau pe produsele alimentare sau în producerea de arome de fum derivate destinate utilizării în sau pe produsele alimentare;
(b) o procedură comunitară de stabilire a unei liste de condensați de fum primari sau de fracțiuni de gudron primare autorizate prin excluderea tuturor celorlalte din Comunitate, precum și a condițiile de utilizare în sau pe produsele alimentare.
	
	Normă UE neaplicabilă
	Prevederea se atribuie Comisiei Europene

	Articolul 2
Domeniul de aplicare
Prezentul regulament se aplică:
1. aromelor de fum utilizate sau destinate utilizării în sau pe produsele alimentare;
2. materiilor sursă destinate producției de arome de fum;
3. condițiilor de preparare a aromelor de fum;
4. produselor alimentare în sau pe care sunt prezente aromele de fum.
	3. Prezentul Regulament se aplică:
1) aromelor de fum utilizate sau destinate utilizării în sau pe produsele alimentare;
2 )materiilor sursă destinate producției de arome de fum;
3) condițiilor de preparare a aromelor de fum;
4) produselor alimentare în sau pe care sînt prezente aromele de fum.

	Compatibil
	

	Articolul 3
Definiții
În sensul prezentului regulament, se aplică definițiile stabilite de Directiva 88/388/CEE și în Regulamentul (CE) nr. 178/2002.
De asemenea, se aplică următoarele definiții:
1. „condensat de fum primar” înseamnă partea de apă purificată din fumul condensat care se încadrează definiției de „arome de fum”;
2. „fracție de gudron primară” înseamnă fracția purificată din faza gudron de mare densitate insolubil în apă a fumului condensat, care se încadrează definiției de „arome de fum”;
3. „produse primare” înseamnă condensații de fum primari și fracțiile de gudron primare;
4. „arome de fum derivate” înseamnă aromele obținute prin prelucrarea produselor primare care sunt utilizate sau destinate utilizării în sau pe produsele alimentare pentru le aromatiza.
	4. În sensul prezentului Regulament, se aplică definiţiile prevăzute în Legea nr. 306/2018 privind siguranța alimentelor, precum şi următoarele noţiuni:
1)condensat de fum primar – partea de apă purificată din fumul condensat care se încadrează definiției de „arome de fum”;
2)fracție de gudron primară – fracția purificată din faza gudron de mare densitate insolubil în apă a fumului condensat, care se încadrează definiției de „arome de fum”;
3)produse primare – condensații de fum primari și fracțiile de gudron primare;
4)arome de fum derivate – aromele obținute prin prelucrarea produselor primare care sînt utilizate sau destinate utilizării în sau pe produsele alimentare pentru a le aromatiza.

	Compatibil
	

	
	5) preparate - în sensul pct. 18 - sunt amestecuri de arome de fum sau amestecuri de una sau mai multe arome de fum cu alte ingrediente alimentare, cum ar fi arome, aditivi alimentari, enzime sau substanțe suport, pentru a facilita depozitarea, comercializarea, standardizarea, diluarea sau dizolvarea acestora. 
	Compatibil
	Prevederi incluse în contextul ultimei modificări a Regulamentului de punere în aplicare (UE) nr. 1321/2013 (transpus la fel prin anexa nr. 2 a Hotărârii Guvernului  nr. 1245/2018) prin Regulamentul de punere în aplicare (UE) 2024/2067 al Comisiei din 31 iulie 2024 de modificare. 

	Articolul 4
Cerințele de utilizare generală și de siguranță
(1)  Utilizarea aromelor în sau pe produsele alimentare se autorizează numai în cazul în care există dovezi suficiente conform cărora:
— nu prezintă riscuri pentru sănătatea umană;
— nu induce în eroare consumatorii.
Fiecare autorizare poate face obiectul unor condiții de utilizare specifice.

	5.Utilizarea aromelor de fum în sau pe produsele alimentare se permite numai în cazul în care:
1) nu prezintă riscuri pentru sănătatea umană;
2) nu induce în eroare consumatorii.


	Compatibil
	

	(2)  Nici o persoană nu poate comercializa pe piață o aromă de fum sau un produs alimentar în care sau pe care este prezentă o aromă de fum, dacă aroma de fum nu este un produs primar autorizat în conformitate cu articolul 6 sau dacă nu este derivată dintr-un asemenea produs și dacă nu se respectă condițiile de utilizare prevăzute de autorizație în conformitate cu prezentul regulament.
	6. Nicio persoană nu poate comercializa pe piață o aromă de fum sau un produs alimentar în care sau pe care este prezentă o aromă de fum, dacă aroma de fum nu este un produs primar, care să corespundă cerințelor prevăzute în capitolul III sau dacă nu este derivată dintr-un asemenea produs și dacă nu se respectă condițiile de utilizare în conformitate cu prezentul Regulament.
	Compatibil
	

	Articolul 5
Condițiile de producție
(1)  Lemnul utilizat pentru fabricarea produselor primare nu trebuie să fi fost tratat, cu sau fără intenție, cu substanțe chimice, timp de șase luni imediat anterioare sau ulterioare tăierii, exceptând cazul în care se poate demonstra că substanța utilizată pentru tratare nu degajă substanțe potențial toxice pe durata arderii.
Persoana care introduce pe piață produse primare trebuie să poată demonstra, pe baza unei autorizări sau a unei documentații adecvate, respectarea cerințelor stabilite la primul paragraf.


	            II. CONDIȚIILE DE PRODUCȚIE
7. Lemnul utilizat pentru fabricarea produselor primare nu trebuie să fi fost tratat cu substanțe chimice, timp de șase luni imediat anterioare sau ulterioare tăierii, exceptînd cazul în care se poate demonstra că substanța utilizată pentru tratare nu degajă substanțe potențial toxice pe durata arderii.

8. Persoana care introduce pe piață produse primare trebuie să respecte cerinţele stabilite la punctul 7.


	Compatibil 
	

	(2)  Condițiile pentru fabricarea produselor primare sunt stabilite de anexa I. Faza de ulei insolubil în apă, care este un produs derivat al procesului, nu se utilizează pentru obținerea aromelor de fum.
	9. Condițiile pentru fabricarea produselor primare sunt stabilite în anexa nr. 1. Faza de ulei insolubil în apă, care este un produs derivat al procesului, nu se utilizează pentru obținerea aromelor de fum.

	Compatibil
	

	(3)  Fără a se aduce atingere altor legislații comunitare, produsele primare pot fi reprelucrate prin procese fizice adecvate producerii de arome de fum derivate. În cazul în care opiniile diferă în ceea ce privește adecvarea unui anumit proces fizic, se poate adopta o decizie în conformitate cu procedura menționată la articolul 19 alineatul (2).
	10. Fără a se aduce atingere altor acte normative, produsele primare pot fi reprelucrate prin procese fizice adecvate producerii de arome de fum derivate.
	Compatibil
	Cu excepția prevederilor care se atribuie Comisiei Europene.

	Articolul 6
Lista comunitară a produselor primare autorizate
(1)  Lista produselor primare autorizate prin excluderea tuturor celorlalte din Comunitate pentru utilizarea în sau pe produsele alimentare și/sau pentru producerea de arome de fum derivate este stabilită în conformitate cu procedura menționată la articolul 19 alineatul (2).



	III. Lista  produselor primare permise pentru utilizarea ca atare în sau pe produsele alimentare și/sau pentru producerea aromelor de fum derivate
11. Lista  produselor primare de arome de fum permise pentru utilizarea ca atare în sau pe produsele alimentare și/sau pentru producerea aromelor de fum derivate este prezentată în anexa nr.2. 


	Compatibil
	Lista comunitară a produselor primare autorizate a fost aprobată la nivel UE prin Regulamentul de punere în aplicare (UE) nr. 1321/2013 al Comisiei din 10 decembrie 2013 de stabilire a listei Uniunii de produse primare de arome de fum autorizate pentru utilizarea ca atare în sau pe produsele alimentare și/sau pentru producerea aromelor de fum derivate (care a fost transpus prin anexa nr.2).

În conformitate cu ultimile modificări ale Regulamentului 1321/2013 efectuată prin Regulamentul de punere în aplicare (UE) 2024/2067 -  lista a fost  exclusă.

	(2)  În ceea ce privește fiecare produs primar autorizat, lista menționată la alineatul (1) indică un cod unic pentru produsul respectiv, denumirea produsului, numele și adresa titularului autorizației, descrierea clară și caracterizarea produsului, condițiile de utilizare în sau pe produsele alimentare specifice sau categoriile de produse alimentare și data de la care este autorizat produsul.
	12. În ceea ce privește fiecare produs primar autorizat, lista menționată la punctul 11 indică un cod unic pentru produsul respectiv, denumirea produsului, numele și adresa titularului autorizației, descrierea clară și caracterizarea produsului, condițiile de utilizare în sau pe produsele alimentare specifice sau categoriile de produse alimentare și data de la care și până la care este autorizat produsul.
	Compatibil
	

	(3)  După stabilirea listei menționate la alineatul (1), se pot adăuga produse primare în conformitate cu procedura menționată la articolul 19 alineatul (2).
	
	Normă UE neaplicabilă
	Prevederea se referă la  Comisia Europeană.

	Articolul 7
Solicitarea autorizației
(1)  În scopul obținerii includerii unui produs primar pe lista menționată la articolul 6 alineatul (1), se prezintă o cerere în conformitate cu următoarele prevederi.
(2)
(a) 
Cererea se adresează autorității competente a unui stat membru.
(b) Autoritatea competentă:
(i) confirmă în scris solicitantului primirea cererii, în termen de 14 zile de la primire. Confirmarea menționează data primirii cererii;
(ii) informează de îndată Autoritatea Europeană pentru Siguranța Alimentară (în continuare numită „autoritatea”) și
(iii) pune la dispoziția autorității cererea și toate informațiile suplimentare furnizate de solicitant.
(c) autoritatea:
(i) informează fără întârziere Comisia și celelalte state membre cu privire la cerere și pune la dispoziția acestora cererea și orice informații suplimentare furnizate de solicitant; și
(ii) face publice cererea, informațiile justificative relevante și orice informații suplimentare furnizate de solicitant, în conformitate cu articolele 14 și 15.
 (3)  Cererea este însoțită de următoarele informații și documente:
(a) numele și adresa solicitantului;
(b) informațiile enumerate în anexa II;
(c) o declarație bine justificată, în sensul că produsul este conform cu articolul 4 alineatul (1), prima liniuță;
(d) un rezumat al dosarului.
 (4)  Autoritatea publică orientări detaliate, în urma unui acord cu Comisia, privind pregătirea și prezentarea cererii menționate la alineatul (1) din prezentul articol, luând în considerare formatele standardizate de prezentare a datelor, în cazul în care acestea există, în conformitate cu articolul 39f din Regulamentul (CE) nr. 178/2002.

	
	Norme UE neaplicabile
	Prevederea dată se referă statelor membre.

	Articolul 8
Avizul autorității
(1)  Autoritatea emite un aviz în termen de șase luni de la primirea unei cereri valabile, în sensul că produsul și utilizarea prevăzută sunt conforme cu articolul 4 alineatul (1). Autoritatea poate prelungi acest termen. În acest caz, aceasta furnizează solicitantului, Comisiei și statelor membre o explicație de justificare a întârzierii.
(2)  După caz, autoritatea poate cere solicitantului furnizarea unor informații suplimentare care să însoțească cererea, în termenul stabilit de autoritate, care nu poate fi niciodată mai mare de douăsprezece luni. Dacă autoritatea solicită informații suplimentare, intervalul stabilit la alineatul (1) se suspendă până la furnizarea informațiilor respective. În mod asemănător, acest termen se suspendă pe durata acordată pentru pregătirea de către solicitant a unor explicații verbale sau scrise.
(3)  Pentru a-și putea pregăti avizul, autoritatea:
(a) verifică informațiile și documentele prezentate de solicitant în conformitate cu articolul 7 alineatul (3), în care caz cererea este considerată valabilă;
(b) informează solicitantul, Comisia și statele membre, dacă cererea nu este valabilă.
(4)  În cazul unui aviz favorabil autorizării produsului evaluat, avizul cuprinde următoarele:
(a) condițiile sau restricțiile aferente utilizării produsului primar evaluat ca atare și/sau sub formă de arome de fum derivate în sau pe produsele alimentare sau categorii de produse alimentare specifice;
(b) evaluarea metodei de analiză propuse în conformitate cu anexa II punctul 4, în scopul efectuării controlului avut în vedere.
(5)  Autoritatea își transmite avizul Comisiei, statelor membre și solicitantului.
(6)  Autoritatea publică avizul, după eliminarea informațiilor considerate confidențiale în conformitate cu articolul 15.

	
	Norme UE neaplicabile
	Prevederea dată se referă la Autoritatea Europeană pentru Siguranța Alimentelor și Comisia Europeană.

	Articolul 9
Autorizarea comunitară
(1)  În interval de trei luni de la primirea avizului autorității, Comisia pregătește un proiect de măsuri care trebuie adoptate cu privire la cererea de introducere a unui produs primar pe lista menționată la articolul 6 alineatul (1), având în vedere cerințele de la articolul 4 alineatul (1), legislația comunitară și alți factori relevanți în mod legitim pentru domeniul în cauză. În cazul în care proiectul de măsuri nu este conform cu avizul Comunității, Comisia furnizează o explicație referitoare la cauzele diferențelor.
Măsurile menționate la primul paragraf pot lua formele următoare:
(a) un proiect de regulament de modificare a listei menționate la articolul 6 alineatul (1), prin includerea produsului primar pe lista produselor autorizate, în conformitate cu cerințele de la articolul 6 alineatul (2) sau
(b) un proiect de decizie, adresat solicitantului, de refuzare a autorizației.
(2)  Măsurile se adoptă în conformitate cu procedura menționată la articolul 19 alineatul (2). Comisia comunică de îndată solicitantului adoptarea acesteia.
(3)  Fără a se aduce atingere articolului 11, autorizația acordată în conformitate cu prezentul regulament este valabilă în întreaga Comunitate timp de zece ani și poate fi reînnoită în conformitate cu articolul 12.
(4)  După emiterea autorizației în conformitate cu prezentul regulament, titularul autorizației sau oricare alt operator al unei întreprinderi alimentare, care utilizează produsul primar sau aromele de fum derivate autorizate, va respecta condițiile sau restricțiile aferente autorizației respective.
(5)  Titularul autorizației comunică de îndată Comisiei informațiile științifice sau tehnice noi, care pot afecta evaluarea siguranței pentru sănătatea umană a produsului primar sau a aromelor de fum derivate autorizate. După caz, autoritatea revizuiește evaluarea.
(6)  Acordarea unei autorizații nu diminuează răspunderea civilă și penală a operatorilor întreprinderilor alimentare, în ceea ce privește produsul primar autorizat, aroma de fum derivată autorizată sau produsele alimentare care conțin produsul primar sau aroma de fum derivată.

	
	Norme UE neaplicabile
	Prevederea dată se referă la Comisia Europeană.

	Articolul 10
Stabilirea listei comunitare inițiale a produselor primare autorizate
(1)  În cursul celor optsprezece luni care urmează intrării în vigoare a prezentului regulament, operatorii din sectorul alimentar prezintă o cerere, în conformitate cu articolul 7, în scopul stabilirii unei liste comunitare inițiale a produselor primare autorizate. Fără a se aduce atingere articolului 9 alineatul (1), această listă inițială se stabilește după emiterea de către autoritate a unui aviz pentru fiecare produs primar pentru care s-a prezentat o cerere valabilă, pe durata în cauză.
Cererile pentru care autoritatea nu a putut emite aviz din cauza nerespectării de către solicitant a termenelor specificate pentru prezentarea de informații suplimentare, în conformitate cu articolul 8 alineatul (2), se elimină dintr-o eventuală includere pe lista comunitară inițială.
(2)  În interval de trei luni de la primirea tuturor avizelor menționate la alineatul (1), Comisia pregătește un proiect de regulament privind stabilirea listei inițiale menționate la articolul 6 alineatul (1), având în vedere cerințele de la articolul 6 alineatul (2).

	
	Norme UE neaplicabile
	Prevederea dată se referă la Comisia Europeană.

	Articolul 11
Modificarea, suspendarea și revocarea autorizațiilor
(1)  Titularul autorizației poate solicita, în conformitate cu procedura stabilită la articolul 7, modificarea autorizației existente.
(2)  Din proprie inițiativă sau ca urmare a unei cereri din partea unui stat membru sau a Comisiei, autoritatea emite un aviz, după caz, cu precizarea faptului că autorizația este conformă cu prezentul regulament, în temeiul procedurii stabilite la articolul 8.(3)  Comisia examinează de îndată avizul autorității și pregătește un proiect de decizie pentru adoptare.
(4)  Proiectul de măsuri de modificare a unei autorizații trebuie să specifice schimbările necesare privind condițiile de utilizare și, după caz, restricțiile aferente autorizației respective.
(5)  Măsurile definitive, adică modificarea, suspendarea sau revocarea autorizației, se adoptă în conformitate cu procedura menționată la articolul 19 alineatul (2).
(6)  Comisia comunică de îndată titularului autorizației măsurile adoptate.

	
	Norme UE neaplicabile
	Prevederea dată se referă la Autoritatea Europeană pentru Siguranța Alimentelor și Comisia Europeană.

	Articolul 12
Reînnoirea autorizațiilor
(1)  Fără a aduce atingere articolului 11, autorizațiile acordate în temeiul prezentului regulament se reînnoiesc pentru perioade de zece ani, pe baza unei cereri adresate Comisiei de către titularul autorizației cu optsprezece luni înainte de data expirării autorizației.
(2)  Cererea va fi însoțită de următoarele informații și documente:
(a) o trimitere la autorizația inițială;
(b) informații disponibile referitoare la punctele enumerate în anexa II, care completează și actualizează informațiile deja furnizate autorității în cursul evaluării/evaluărilor precedente, având în vedere progresele științifice și tehnice cele mai recente;
(c) o declarație justificată, care să confirme că produsul este conform cu articolul 4 alineatul (1) prima liniuță.
(3)  Articolele 7 și 9 se aplică mutatis mutandis.
(4)  În cazul în care, din motive independente de voința titularului autorizației, nu se adoptă decizia de reînnoire a autorizației cu o lună înainte de data expirării, perioada de autorizare a produsului se prelungește automat cu șase luni. Comisia comunică de îndată această prelungire titularului autorizației și statelor membre.

	
	Norme UE neaplicabile
	Prevederea dată se referă la Autoritatea Europeană pentru Siguranța Alimentelor și Comisia Europeană.

	Articolul 13
Trasabilitatea
(1)  În cadrul primei etape de introducere pe piață a unui produs primar autorizat sau a unei arome derivate autorizate, obținute din produsele autorizate specificate în lista menționată la articolul 6 alineatul (1), operatorii din sectorul alimentar se asigură că operatorului de întreprindere alimentară care recepționează produsul îi sunt transmise următoarele informații:
(a) codul produsului autorizat indicat în lista menționată la articolul 6 alineatul (1);
(b) condițiile de utilizare a produsului autorizat în conformitate cu lista menționată la articolul 6 alineatul (1);
(c) în cazul unei arome de fum derivate, relația cantitativă cu produsul primar; aceasta se exprimă clar și în termeni ușor de înțeles, astfel încât operatorul de întreprindere alimentară destinatar să poată utiliza aroma de fum derivată în conformitate cu condițiile de utilizare stabilite în lista menționată la articolul 6 alineatul (1).
(2)  În toate etapele ulterioare introducerii pe piață a produselor menționate la alineatul (1), operatorii din sectorul alimentar se asigură că informațiile primite în conformitate cu alineatul (1) sunt transmise operatorilor din sectorul alimentar care recepționează produsele.
(3)  Operatorii din sectorul alimentar trebuie să dispună de sisteme și proceduri care să permită identificarea furnizorului și a destinatarului produselor menționate la alineatul (1).
(4)  Alineatele (1) și (3) se aplică fără a aduce atingere altor cerințe speciale din legislația comunitară.

	IV. TRASABILITATEA
 13. În cadrul primei etape de plasare pe piață a unui produs primar autorizat sau a unei arome derivate autorizate, obținute din produsele autorizate specificate în lista menționată la punctul 11, operatorii din businessul  alimentar se asigură că operatorului de întreprindere alimentară care recepționează produsul îi sînt transmise următoarele informații:
1)codul unic al produsului autorizat indicat în lista menționată la punctul 11;
2)condițiile de utilizare a produsului autorizat în conformitate cu lista menționată la punctul 11;
3)în cazul unei arome de fum derivate, relația cantitativă cu produsul primar; aceasta se exprimă clar, astfel încît operatorul de întreprindere alimentară destinatar să poată utiliza aroma de fum derivată în conformitate cu condițiile de utilizare stabilite în lista menționată la punctul 11.
14. În toate etapele ulterioare plasării pe piață a produselor menționate la punctul 13, operatorii din businessul alimentar se asigură că informațiile primite în conformitate cu punctul 13 sînt transmise operatorilor din businessul alimentar care recepționează produsele.
15. Operatorii din businessul alimentar trebuie să dispună de sisteme și proceduri care să permită identificarea furnizorului și a destinatarului produselor menționate la punctul 13.
16. Punctele 13 și 15 se aplică fără a aduce atingere altor norme speciale din legislația națională.

	Compatibil
	

	Articolul 14
Accesul public
 (1)  Autoritatea face publice cererea de autorizare, informațiile justificative relevante și orice informații suplimentare furnizate de solicitant, precum și opiniile sale științifice, în conformitate cu articolele 38-39e din Regulamentul (CE) nr. 178/2002.
 (2)  Autoritatea rezolvă cererile de acces la documentele pe care le deține în temeiul aplicării principiilor Regulamentului (CE) nr. 1049/2001 al Parlamentului European și al Consiliului din 30 mai 2001 privind accesul publicului la documentele Parlamentului European, ale Consiliului și ale Comisiei ( 1 ).
(3)  Statele membre rezolvă cererile de acces la documentele primite în temeiul prezentului regulament în conformitate cu articolul 5 din Regulamentul (CE) nr. 1049/2001.

	
	Norme UE neaplicabile
	Prevederea dată se referă la Autoritatea Europeană pentru Siguranța Alimentelor

	Articolul 15
Confidențialitatea
(1)  În conformitate cu condițiile și procedurile prevăzute la articolele 39-39e din Regulamentul (CE) nr. 178/2002:
(a) solicitantul poate transmite o cerere ca anumite părți ale informațiilor transmise în temeiul prezentului regulament să fie tratate ca fiind confidențiale și însoțește această cerere de justificări verificabile; și
(b) autoritatea evaluează cererea de tratament confidențial depusă de solicitant.
(2)  Prezentul articol nu aduce atingere articolului 41 din Regulamentul (CE) nr. 178/2002

	
	Norme UE neaplicabile
	Prevederea dată se referă la Autoritatea Europeană pentru Siguranța Alimentelor

	Articolul 16
Protecția datelor
Informațiile din cererea prezentată în conformitate cu articolul 7 nu pot fi utilizate în avantajul altui solicitant, exceptând cazul în care celălalt solicitant a convenit cu titularul autorizației că informațiile respective pot fi utilizate.

	
	Norme UE neaplicabile
	Prevederea dată se referă la Autoritatea Europeană pentru Siguranța Alimentelor în conformitate cu faptul că autoritatea este responsabilă de evaluarea cererilor de autorizare

	Articolul 17
Inspecția și măsurile de control
(1) Statele membre se asigură că inspecțiile și, după caz, celelalte măsuri de control se efectuează în conformitate cu prezentul regulament.

	161 . Controalele oficiale prevăzute de prezentul regulament sunt realizate de autoritatea competentă stabilită prin art. 4 alin. (1) din Legea nr. 82/2024 privind controalele oficiale în domeniul agroalimentar, inclusiv cu dispozițiile art. 78 ale acesteia.






	Compatibil
	Data intrării în vigoare a Legii nr. 82/2024 privind controalele oficiale în domeniul agroalimentar va fi modificată din 08.05.2028 în 01.01.2027.

	
(2)  După caz si la cererea Comisiei, autoritatea contribuie la elaborarea unor orientări tehnice privind prelevarea de probe și testarea, pentru a se facilita o abordare coordonată de punere în aplicare a alineatului (1).
 (3)  Comisia este împuternicită să adopte acte delegate în conformitate cu articolul 18a pentru a completa prezentul regulament prin stabilirea criteriilor de calitate pentru metodele de analiză validate menționate în anexa II punctul 4, inclusiv pentru substanțele care trebuie măsurate. Aceste acte delegate țin seama de dovezile științifice disponibile.

	
	Norme UE neaplicabile
	Prevederea dată se referă la Autoritatea Europeană pentru Siguranța Alimentelor și Comisia Europeană.

	Articolul 18
Modificări
(1)  Comisia este împuternicită să adopte acte delegate în conformitate cu articolul 18a în ceea ce privește modificarea anexelor în urma unei solicitări de asistență științifică și/sau tehnică adresată autorității.
 (2)  Modificările la lista menționată la articolul 6 alineatul (1) se adoptă în conformitate cu procedura de reglementare menționată la articolul 19 alineatul (2), după ce a solicitat asistența științifică și/sau tehnică a autorității.

	
	Norme UE neaplicabile
	Prevederea dată se referă la Comisia Europeană.

	Articolul 18a
Exercitarea delegării de competențe
(1)  Competența de a adopta acte delegate se conferă Comisiei în condițiile prevăzute la prezentul articol.
(2)  Competența de a adopta acte delegate menționată la articolul 17 alineatul (3) și la articolul 18 alineatul (1) se conferă Comisiei pentru o perioadă de cinci ani de 26 iulie 2019. Comisia elaborează un raport privind delegarea de competențe cu cel puțin nouă luni înainte de încheierea perioadei de cinci ani. Delegarea de competențe se prelungește tacit cu perioade de timp identice, cu excepția cazului în care Parlamentul European sau Consiliul se opune prelungirii respective cu cel puțin trei luni înainte de încheierea fiecărei perioade.
(3)  Delegarea de competențe menționată la articolul 17 alineatul (3) și la articolul 18 alineatul (1) poate fi revocată oricând de Parlamentul European sau de Consiliu. O decizie de revocare pune capăt delegării de competențe specificate în decizia respectivă. Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere actelor delegate care sunt deja în vigoare.
(4)  Înainte de adoptarea unui act delegat, Comisia consultă experții desemnați de fiecare stat membru în conformitate cu principiile prevăzute în Acordul interinstituțional din 13 aprilie 2016 privind o mai bună legiferare ( 2 ).
(5)  De îndată ce adoptă un act delegat, Comisia îl notifică simultan Parlamentului European și Consiliului.
(6)  Un act delegat adoptat în temeiul articolului 17 alineatul (3) și al articolului 18 alineatul (1) intră în vigoare numai în cazul în care nici Parlamentul European și nici Consiliul nu au formulat obiecții în termen de două luni de la notificarea acestuia către Parlamentul European și Consiliu sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecții. Respectivul termen se prelungește cu două luni la inițiativa Parlamentului European sau a Consiliului.

	
	Norme UE neaplicabile
	Prevederea dată se referă la Comisia Europeană.

	Articolul 19
Procedura comitetului
(1)  Comisia este sprijinită de Comitetul menționat la articolul 58 alineatul (1) din Regulamentul (CE) nr. 178/2002.
(2)  În cazul în care se face trimitere la prezentul alineat, se aplică articolele 5 și 7 din Decizia 1999/468/CE, având în vedere dispozițiile articolului 8.
Perioada menționată la articolul 5 alineatul (6) din Decizia 1999/468/CE se stabilește la trei luni.

	
	Norme UE neaplicabile
	Prevederea dată se referă la Comisia Europeană.

	Articolul 20
Măsuri tranzitorii
Fără a aduce atingere articolului 4 alineatul (2), comercializarea și utilizarea următoarelor produse primare și arome de fum derivate, precum și a produselor alimentare care conțin unul din aceste produse, sunt autorizate pentru următoarele perioade:
(a) produsele primare pentru care se prezintă o cerere valabilă în conformitate cu articolul 7 și articolul 8 alineatul (3) până la 16 iunie 2005 și aromele de fum derivate: până la stabilirea listei menționate la articolul 10 alineatul (1);
(b) produsele alimentare care conțin produse primare pentru care s-a prezentat o cerere valabilă în conformitate cu articolul 7 și articolul 8 alineatul (3) până la 16 iunie 2005 și/sau care conțin arome de fum derivate: până la douăsprezece luni după stabilirea listei menționate la articolul 10 alineatul (1);
(c) produsele alimentare care conțin produse primare pentru care nu s-a prezentat o cerere valabilă în conformitate cu articolul 7 și articolul 8 alineatul (3) înainte de 16 iunie 2005 și/sau care conțin arome de fum derivate: până la 16 iunie 2006.
Produsele alimentare care au fost introduse legal pe piață înainte de expirarea perioadelor menționate la literele (b) și (c) pot fi comercializate până la epuizarea stocurilor.

	
	





Norme UE neaplicabile
	Reglementări  UE al căror efect juridic s-a consumat

	Articolul 21
Intrarea în vigoare
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Articolul 4 alineatul (2) se aplică de la 16 iunie 2005. Până la această dată, dispozițiile de drept intern în vigoare referitoare la aromele de fum și utilizarea acestora continuă să se aplice în statele membre.
Prezentul regulament este obligatoriu în toate elementele sale și se aplică direct în toate statele membre.

	
	Norme UE neaplicabile
	

	ANEXA I
Condițiile pentru fabricarea produselor primare
	1.
	Fumul este produs de lemnul menționat la articolul 5 alineatul (1). Se pot adăuga ierburi, mirodenii, rămurele de ienupăr și surcele, ace și conuri de picea, dacă nu conțin reziduuri ale unui tratament chimic intenționat sau neintenționat sau dacă acestea respectă legislații comunitare mai speciale. Materia primă este supusă unei arderi controlate, unei distilări uscate sau unui tratament cu abur supraîncălzit într-un mediu cu oxigen controlat, la o temperatură de cel mult 600 °C.



	2.
	Fumul este condensat. Fără a se aduce atingere altor legislații comunitare, se poate adăuga apă și/sau solvenți pentru realizarea fazei de separare. Procesele fizice pot fi utilizate pentru izolare, fracționare și/sau purificare, în scopul obținerii următoarele faze:
(a) un „condensat de fum primar” apos, care conține în principal acizi carboxilici și compuși carbonilici și fenolici, cu un conținut maxim de:

	benzo[a]piren
	10 μg/kg

	benz[a]antracen
	20 μg/kg


(b) o fază de gudron de mare densitate insolubil în apă, care precipită în cursul fazei de separare și care nu poate fi utilizat ca atare pentru producerea aromelor de fum decât după o prelucrare fizică adecvată pentru producerea unor fracții din faza gudron insolubil în apă, care sunt reduse în hidrocarburile aromatice policiclice, deja definite ca „fracții de gudron primare”, care au un conținut maxim de:

	benzo[a]piren
	10 μg/kg

	benz[a]antracen
	20 μg/kg


(c) o „fază de ulei insolubil în apă”.
Dacă în cursul condensării sau după condensare nu are loc faza de separare, condensatul de fum obținut este considerat ca o fază de gudron de mare densitate insolubil în apă, care este supus unei prelucrări fizice adecvate pentru obținerea unor fracții de gudron primare, care se încadrează în limitele specificate.




	Anexa nr.1 
la Regulamentul sanitar privind aromele de fum utilizate sau destinate utilizării  în sau pe produsele alimentare și de stabilire istei de produse primare de arome de fum autorizate pentru utilizarea ca atare în sau pe produsele alimentare şi/sau pentru producerea aromelor de fum derivate 

Condițiile pentru fabricarea produselor primare
1. Fumul este produs de lemnul menționat la punctul 7. Se pot adăuga ierburi, mirodenii, rămurele de ienupăr și surcele, ace și conuri de picea, dacă nu conțin reziduuri ale unui tratament chimic intenționat sau neintenționat sau dacă acestea respectă actele normative cu conținut specific. Materia primă este supusă unei arderi controlate, unei distilări uscate sau unui tratament cu abur supraîncălzit într-un mediu cu oxigen controlat, la o temperatură de cel mult 600°C.

2. Fumul este condensat. Fără a se aduce atingere altor legislații naționale, se poate adăuga apă și/sau solvenți pentru realizarea fazei de separare. Procesele fizice pot fi utilizate pentru izolare, fracționare și/sau purificare, în scopul obținerii următoarelor faze:
1) un „condensat de fum primar” apos, care conține în principal acizi carboxilici și compuși carbonilici și fenolici, cu un conținut maxim de:
	benzo[a]piren
	10 μg/kg

	benz[a]antracen
	20 μg/kg


	
2) o fază de gudron de mare densitate insolubil în apă, care precipită în cursul fazei de separare și care nu poate fi utilizat ca atare pentru producerea aromelor de fum decît după o prelucrare fizică adecvată pentru producerea unor fracții din faza gudron insolubil în apă, care sînt reduse în hidrocarburile aromatice policiclice, deja definite ca „fracții de gudron primare”, care au un conținut maxim de:
	benzo[a]piren
	10 μg/kg

	benz[a]antracen
	20 μg/kg



3) o „fază de ulei insolubil în apă”:
Dacă în cursul condensării sau după condensare nu are loc faza de separare, condensatul de fum obținut este considerat ca o fază de gudron de mare densitate insolubil în apă, care este supus unei prelucrări fizice adecvate pentru obținerea unor fracții de gudron primare ce se încadrează în limitele specificate.


	Compatibil
	

	ANEXA II
Informațiile necesare evaluării științifice a produselor primare
Informațiile se culeg în conformitate cu liniile directoare menționate la articolul 7 alineatul (4) și se prezintă în conformitate cu prevederile acestuia. Fără a se aduce atingere articolului 8 alineatul (2), în cererea de autorizare menționată la articolul 7 se includ următoarele informații:
1. esența de lemn utilizată pentru obținerea produsului primar;
2. informații detaliate privind metodele de producere a produselor primare și reprelucrare pentru producerea de arome de fum derivate;
3. compoziția chimică calitativă și cantitativă a produsului primar și caracterizarea părții neidentificate. Specificațiile chimice ale produsului primar și informațiile privind stabilitatea și gradul de variabilitate a compoziției chimice sunt de o importanță majoră. Părțile neidentificate, adică numărul de substanțe a căror structură chimică nu este cunoscută trebuie să fie cât mai puține posibil și să poată fi caracterizate prin metode de analiză adecvate, de exemplu metode cromatografice sau spectrometrice;
4. o metodă de analiză validată pentru prelevarea de probe și identificarea și caracterizarea produsului primar;
5. informații referitoare la nivelele de utilizare avute în vedere din sau de pe produsele alimentare sau categorii specificie de produse alimentare;
6. date toxicologice, ca urmare a recomandării Comitetului științific pentru alimentație umană în raportul său privind aromele de fum din 25 iunie 1993 sau cea mai recentă actualizare a acestuia.

	
	Norme UE neaplicabile
	Prevederea se referă la Comisia Europeană



